Page:Excellent collection of the best Scotch proverbs (2).pdf/24



24

Ye'll never be sae auld with sae mickle honesty. Ye never saw green cheese but your e'en reel'd.              Ye're nae chicken for a' your cheeping. Ye're good enough but ye're na braw enough. Ye're of sae mony minds ye'll never be married. Ye're never pleas'd fu' nor fasting. Ye're unco good and ye'll grow fair. Ye're sair fash'd hadding naething together. Ye're no fed on deaf nuts. Ye're busy seeking the thing that's no tint. Ye're like the hens ye rin aye to the heap. Ye're fear'd for the day ye never saw. Ye're best when ye're sleeping. Ye're a sweet nut if you were well cracked. Ye soon weary of well doing. Your tongue's nae slander. Your tongue rins ayé before your wit. Ye watna where a blessing may light. Young folk may die, but auld folk maun die. Young ducks may be auld grouse. Your meal's a' deagh. Your head will never fill your fathers's bonnet. Your wame thinks your wysen's cutted. Your purse was steeked when that was paid for. Your minnie's milk is no out of your nose yet. Ye're no light where lean a'. Ye'se get your brose out of the lee side of the pot. Your thriſt's as good as the profit of a yell hen. Your gear will never o‘er gang you.

FINIS.